แบงก์โน้ตส์
ธนาคารซีไอเอ็มบี ไทย ถือว่าเป็นธนาคารอันดับแรกที่ใช้เฟซบุ๊กในการเจาะฐานลูกค้าในโซเชียลมีเดีย
17 เม.ย. 2555

ฉลอง 1 ปี
ธนาคารซีไอเอ็มบี ไทย ถือว่าเป็นธนาคารอันดับแรกที่ใช้เฟซบุ๊กในการเจาะฐานลูกค้าในโซเชียลมีเดีย 




เทคนิคก็คือ ใช้เมมเบอร์แท็กให้เพื่อนมากดไลค์ให้เยอะๆ แล้วแจกของรางวัล 1 ปีผ่านไป ได้สมาชิกมากถึง 204,000 คน มากเป็นอันดับ 1 ของประเทศไทยในกลุ่มสถาบันการเงิน 
ในขณะที่แฟนเพจของทั้งกลุ่มซีไอเอ็มบี รวมกันอยู่ที่กว่า 1.13 ล้านคน มากเป็นอันดับ 1 ของ ASEAN ในกลุ่มสถาบันการเงิน
ว่าแล้ว ประภาส ทองสุข ผู้ช่วยกรรมการผู้จัดการใหญ่ ด้านสื่อสารองค์กร ธนาคารซีไอเอ็มบี ไทย ก็จัดแคมเปญเด็ดๆ 
ฉลองการครบรอบ 1 ปี ของ CIMB Thai แฟนเพจ ชักชวนสมาชิกเข้าร่วมกิจกรรม “Happy 1st Anniversary!” โดยสมาชิกเพียงแต่ถ่ายรูปคู่กับสาขาของธนาคารซีไอเอ็มบี ไทย ให้เห็นชื่อสาขาและโลโก้ของธนาคาร พร้อมบอกเล่าเรื่องราวประทับใจบริเวณรอบๆ สาขา แล้วนำรูปมาโพสต์ขึ้นบนเฟซบุ๊กของธนาคาร ใครโพสต์รูปได้มากที่สุด จะได้รับกล้องถ่ายรูปดิจิตอล Nikon J1 มูลค่า 20,900 บาท รางวัลเดียว
โธ่ตระเวนถ่ายรูปแทบตายให้รางวัลแค่เนี้ย ฮ่าฮ่า